সংশিষ্ট কর্তৃপক্ষ সূত্রে জানাযায়, বন্দরের জেটি ঘাট এলাকায় নৌঙ্গর করা জাহাজ গুলো থেকে আজ বৃহস্পতিবার দুপুরে বিদ্যুৎ কেন্দ্রের যন্ত্রাংশের কন্টেনার খালাস করে ১৩০ চাক্কার ২টি টেইলর দিয়ে উপজেলার সোনারামপর ভারতের এবিসি কোম্পানীর স্থানীয় ডিপোতে সংরক্ষন করা হচ্ছে।এ সময় রাজস্ব কর্মকর্তা ও পরিবহন ঠিকাদারী প্রতিষ্ঠান ভারতের এবিসি কোম্পানীর কর্মকর্তরা উপস্থিত ছিলেন। কিন্তু আশুগঞ্জ-আগরতলা সড়কের সংস্কার কাজ এখনো শেষ হয়নি।উক্ত সড়ক মালবাহি টেইলর চলাচলের উপযোগি করতে আরো এক মাস  সময় লাগতে পারে। আখাউড়া স্থলবন্দর সূত্র জানা গেছে, ত্রিপুরার পালাটানায় বিদ্যুৎ কেন্দ্রের মালামাল নেয়ার জন্য আশুগঞ্জ-আখাউড়া সড়ক চলাচলের উপযোগী কিনা তা পরীক্ষার জন্য আগরতলা থেকে গত ৯ মার্চ ২টি ভারি যানবাহন আখাউড়া সীমান্ত দিয়ে বাংলাদেশে প্রবেশ করেছে।গত ২২ ফেব্রয়ারী পশ্চিম বঙ্গের ক্ষিদিরপুর নৌ বন্দর থেকে বিদ্যুৎ কেন্দ্রের ভারী যন্ত্রাংশ নিয়ে প্রথম ৪টি জাহাজ ছেড়ে আসে।এর মধ্যে গত ৯ মার্চ এমভি সাইকা,গত ১২মার্চ এমভি মোক্তাদির-২ ও গত ১৬মার্চ এমভি সোনালী বিদ্যুৎ কেন্দ্রের এসব মালামাল নিয়ে আশুগঞ্জ নৌবন্দরে  পৌছে।বর্তমানে মালামালসহ আরো একটি জাহাজ বাংলাদেশ নৌ সিমানায় অবস্থান করছেন। এরকম আরো ৮৪টি মালবাহী জাহাজ আশুগঞ্জ নদী বন্দরে আসার পর পর্যায়ক্রমে ট্রান্সিপমেন্ট করে টেইলরের মাধ্যমে আখাউড়া সীমান্ত দিয়ে এিপুরা রাজ্যে নিয়ে যাওয়া হবে।